Source: https://politeia.org.ro/stiri-revista-presei/revista-presei-11-iulie/62008/
Timestamp: 2019-11-20 19:44:33+00:00
Document Index: 30027721

Matched Legal Cases: ['CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ', 'CCR ']

Revista Presei – 11 iulie. “Sectia a fost infiintata prin lege, trebuie doar sa se abroge dispozitia din lege prin care a fost infiintata. “ | PoliteiaWorld
Home » Stiri / Revista Presei	» Revista Presei – 11 iulie. “Sectia a fost infiintata prin lege, trebuie doar sa se abroge dispozitia din lege prin care a fost infiintata. “
Revista Presei – 11 iulie. “Sectia a fost infiintata prin lege, trebuie doar sa se abroge dispozitia din lege prin care a fost infiintata. “
11/07/2019 Autor desy.demeter Categorii: Stiri / Revista Presei
Buna dimineata intr-o zi de joi, 11 iulie! Meteorologii anunță cer variabil cu înnorări accentuate, în special în regiunile nordice și centrale, precum și în zonele de deal și de munte. Pe parcursul zilei de joi sunt așteptate ploi și descărcări electrice. În funție de zonă și altitudine, temperaturile pot varia între maxim 19 și 28 de grade, iar minimele între 5 și 17 grade Celsius. În Capitală la orele amiezii temperaturile maxime se vor încadra între valorile de 23 și 25 de grade Celsius. Temperaturile minime se vor încadra între 14 și 15 grade. Vremea va fi în general frumoasă, dar răcoroasă, spre seară sunt așteptate ploi.
USR cere sesiune extraordinara pentru defiintarea Sectiei Speciale: Coalitia PSD-ALDE nu poate sa sfideze la nesfarsit institutiile europene USR cere “convocarea de urgenta a unei sesiuni extraordinare a Parlamentului pentru desfiintarea sectiei speciale de anchetare a magistratilor”, in contextul in care expertii GRECO solicita Romaniei sa faca acest lucru.”Dupa publicarea rapoartelor GRECO, nu putem astepta pana in septembrie pentru a abroga ‘aceasta anomalie’ a sistemului judiciar creata la comanda lui Liviu Dragnea, dublu condamnat penal. In circuitul parlamentar exista un proiect depus de PNL si care a fost adoptat tacit de Senat si un proiect depus de USR care asteapta votul in cele doua camere”, se arata intr-un comunicat al USR remis miercuri. In plus, se cere aplicarea tuturor recomandarilor expertilor internationali cu privire la starea Justitiei, in conformitate cu tratatele pe care Romania le-a semnat si e obligata de Constitutie sa le respecte. Integral: http://www.ziare.com
Augustin Zegrean critica ambele proiecte pentru revizuirea Constitutiei si arata cum ar putea fi desfiintata Sectia Speciala, asa cum cere GRECO Ambele proiecte pentru revizuirea Constitutiei, depuse de Putere si de Opozitie, nu rezolva problema ordonantelor de urgenta, in forma in care au fost elaborate, spune fostul presedinte al Curtii Constitutionale Augustin Zegrean, care atentioneaza ca Romania va fi sanctionata daca nu respecta recomandarile GRECO. “In forma propusa de PSD, care e putin diferita de cea a PNL, se spune ca mai multe institutii pot ataca ordonantele la CCR in termen de 5 zile de la data publicarii in Monitorul Oficial. Dar asta nu rezolva cu nimic lucrurile, pentru ca ordonantele isi produc efectele chiar din momentul publicarii in Monitorul Oficial. Daca o ataca peste 5 zile, tot degeaba, ea si-a produs efectele si trebuie aplicata! Deci prin atacarea la CCR legea nu se sterge, nu e ca si cum ea nu a existat niciodata. Doar din momentul declararii ei ca neconstitutionale, legea nu se mai aplica. Cei care fac proiectele nu stiu asta?! Si cei de la PNL au scris la fel, doar ca ei nu stabilesc termenul de 5 zile. E o diferenta fata de cazul legilor atacate la CCR inainte de promulgare. In cazul acela, daca CCR spune ca legea nu e constitutionala, ea nu intra deloc in vigoare”, a declarat Augustin Zegrean pentru Ziare.com. Un alt subiect care il nemultumeste pe fostul parlamentar si presedinte al CCR este interdictia de a se da gratiere si amnistie pentru fapte de coruptie, in conditiile in care Constitutia unei tari este facuta sa reziste mult timp dupa adoptarea ei.”Este foarte rau sa iti prinzi mana in Constitutie pe chestiunea asta. Pentru ca astazi avem o problema cu coruptia si sunt multe astfel de fapte. Astazi coruptia trebuie descurajata, dar poate ca maine nu mai este problema asta si chiar vrei sa gratiezi pe cineva si nu mai poti s-o faci. Pana la urma, gratierea tine de drepturile si de libertatile fundamentale. Omul are dreptul sa fie gratiat in anumite conditii, gratierea este o institutie juridica de mii de ani. Mai mult, se propune ca nici presedintele sa nu mai poata sa dea gratiere individuala, ceea ce este foarte rau. Cunosc o situatie cu un om bolnav de Parkinson care statea in inchisoare si nu isi putea duce lingura la gura, dar nu putea fi pus in libertate decat prin gratiere. Nu s-a dat. La presedinte trebuie sa ramana posibilitatea asta, de a gratia, pentru ca poporul nu a spus asa ceva la referendum, ca presedintele nu mai are dreptul asta. Nu ar trebui sa i se interzica si presedintelui acest drept, pentru ca apar situatii cand este necesara gratierea, apare ca un remediu”, a declarat Augustin Zegrean, in prezent avocat…..“Sectia a fost infiintata prin lege, trebuie doar sa se abroge dispozitia din lege prin care a fost infiintata. Cat ar dura? Foarte putin, dar fiind vorba despre vacanta judecatoreasca, sa spunem ca in septembrie cineva face un proiect de lege de modificare a legii prin care s-a infiintat, in septembrie se intruneste Parlamentul, iar pana in octombrie poate fi rezolvata problema. Daca se doreste. Iar sectia asta nu trebuia infiintata”, a subliniat inca o data fostul presedinte al CCR Augustin Zegrean. De altfel, presedintele USR, Dan Barna, a anuntat ca partidul sau a depus deja in Parlament un proiect de desfiintare a Sectiei Speciale atat de contestate de judecatori si procurori. Propunerea legislativa a fost inregistrata de USR la mijlocul lunii iunie, prevede desfiintarea SS si abrogarea tuturor articolelor din legi care se refera la ea. Integral: http://www.ziare.com
Seful AEP o contrazice pe Carmen Dan: Sistemul de monitorizare a prezentei la vot sa functioneze ca si pana acum Presedintele Autoritatii Electorale Permanente, Florin Mituletu-Buica, este de parere ca sistemul de monitorizare a prezentei la vot ar trebui sa ramana deocamdata la Serviciul de Telecomunicatii Speciale, sa functioneze ca pana acum, iar in viitor, daca vor exista posibilitati tehnice si legale, sa fie preluat de AEP. Intrebat marti daca AEP ar trebui sa preia sistemul de monitorizare a prezentei la vot de la STS, asa cum a propus ministrul Afacerilor Interne, Carmen Dan, Florin Mituletu-Buica a precizat ca el sustine ca, in acest moment, sistemul sa functioneze ca pana acum. “Sistemul de monitorizare a prezentei la vot a fost utilizat in anul 2016 la alegerile locale, nu a fost nicio contestatie cu privire la acest sistem informatic. In anul 2016, la alegerile pentru Parlament, in tara si in strainatate, a fost folosit acelasi sistem informatic de monitorizare a prezentei la vot si prevenirea votului ilegal. La fel, nu a fost sesizata sau trimisa vreo contestatie cu privire la acest sistem informatic centralizat. In 2018, la referendumul pentru revizuirea Constitutiei, nu a putut fi utilizat pentru ca aveam doar 20 de zile in consultare cu Serviciul de Telecomunicatii Speciale, s-a ajuns la concluzia ca nu poate fi utilizat. La alegerile pentru Parlamentul European sistemul acesta informatic a fost pregatit din timp. In acest sistem informatic a aparut si acea optiune ca alegatorul sa voteze si la referendumul consultativ. Si la nivelul AEP, cat si la nivelul BEC, nu am avut o informatie ca acest sistem ar fi fost viciat intr-un fel sau altul. (…) Eu sustin ca la acest moment sa functioneze asa cum a functionat, iar in viitor, daca AEP va avea din punct de vedere legal si din punct de vedere tehnic posiblitatea sa preia acest sistem informatic, fara nicio problema (il va prelua – n.red.) “, a declarat presedintele AEP, intr-o conferinta de presa. El a sustinut ca AEP nu are, in acest moment, nicio informatie cu privire la vicierea sistemului informatic sau al tabletelor astfel incat sa poata exista posibilitatea de vot multiplu. Integral: http://www.ziare.com
Zeci de grupuri civice avertizează asupra pericolului unor tentative de provocări și de discreditare a manifestației de comemorare a violențelor din 10 august 2018 Mai multe grupuri civice implicate de-a lungul timpului în protestele antiguvernamentare și care organizează o comemorare a protestului din 10 august 2018, când jandarmii au reprimat violent manifestațiile, scriu că ”privesc cu îngrijorare și se delimitează de orice tentative de asumare în nume propriu a organizării protestului din 10 august 2019 de către entități necunoscute”. ”Grupurile semnatare consideră că inițierea unei colecte bănești este contraproductivă, ea producând dezechilibre, suspiciuni și vulnerabilități”, subliniază un comunicat de presă publicat pe pagina de Facebook Corupția ucide. Grupurile civice subliniază că manifestația de pe 10 august 2019, care va fi și o comemorare a protestului din 2018, ”trebuie să aibă în continuare același caracter universal; nici o organizație, nici un partid politic și nici o persoană nu are, și nu trebuie să pară a avea, rolul de lider formal”.De asemenea, grupurile semnatare insistă asupra ”caracterului pașnic și democratic al manifestației, care se adresează în mod egal tuturor cetățenilor români – din România și din Diaspora, din capitală și din orice alt loc, tineri sau nu, și oricare le-ar fi limba maternă”, care subliniază că nu există români “mai români”. Comunicatul grupurilor civice: Grupurile și organizațiile civice semnatare, legate între ele prin colaborare tradițională și prin consultări sistematice, privesc cu îngrijorare și se delimitează clar de orice tentativă de asumare în nume propriu a organizării protestului din 10 august 2019 de către entități necunoscute – ori inventate în acest scop. Grupurile semnatare consideră că inițierea unei colecte bănești este contraproductivă, ea producând dezechilibre, suspiciuni și vulnerabilități. Manifestația – care va fi și o comemorare a protestului din 2018 – trebuie să aibă în continuare același caracter universal; nici o organizație, nici un partid politic și nici o persoană nu are, și nu trebuie să pară a avea, rolul de lider formal. Grupurile semnatare insistă asupra caracterului pașnic și democratic al manifestației, care se adresează în mod egal tuturor cetățenilor români – din România și din Diaspora, din capitală și din orice alt loc, tineri sau nu, și oricare le-ar fi limba maternă. Nu există români “mai români”. 10 august este o dată cu o încărcătură simbolică majoră, reprezentând în conștiința publică un moment în care poporul român s-a manifestat ferm împotriva unui regim discreționar și cleptocratic. E clipa de eternitate care aparține tuturor. Orice încercare de discreditare sau de folosire în scopuri personale sau politice a acestei simbolistici este inacceptabilă. Anul trecut, pe 10 August, români din țară și din străinătate ne‑am strâns în număr mare la București pentru a ne manifesta nemulțumirea. Nu uităm reacția violentă a statului. Nu uităm că am fost toți asfixiați cu gaze, orbiți cu grenade, loviți cu bastoane și apoi vânați prin oraș de jandarmi anonimi. Integral: https://www.hotnews.ro
Septimius Pârvu (Expert Forum): Nu am identificat un efort sistematic de fraudare a alegerilor din 26 mai Septimius Pârvu, reprezentant al Expert Forum, a declarat miercuri că, din datele pe care organizaţia le deţine, nu a fost identificat „un efort sistematic de fraudare a alegerilor europarlamentare” din acest an, transmite Agerpres. Pârvu a fost audiat la Comisia parlamentară de anchetă pentru investigarea eventualelor nereguli şi fraude semnalate în spaţiul public cu ocazia derulării procesului electoral la alegerile din 26 mai 2019. „Noi credem că mare parte dintre problemele care se leagă de subiectul acestei comisii sunt cauzate de modul în care arată legea electorală, neconcordanţele între legile electorale, modificările frecvente şi modul în care cei care gestionează procesul, adică preşedinţii birourilor electorale, înţeleg ceea ce trebuie să facă. Din datele pe care noi le deţinem nu am reuşit să identificăm un efort sistematic de fraudare a alegerilor. Concluziile noastre ne arată că, de fapt, şi ce există în procesele verbale, acele diferenţe, se datorează neînţelegerii procedurilor, se datorează formularelor diferite pentru diverse tipuri de alegeri. Având trei formulare, preşedinţii s-au încurcat între ele. Se poate vedea din unele dintre ele cum au inversat pur şi simplu cifrele, pentru că se uitaseră pe unul, se uitaseră pe altul, apoi nu mai ştiau ce înseamnă. Şi diferenţe de terminologie – avem cuvântul persoană, avem cuvântul alegător, iar un preşedinte de secţie de votare care face asta trei zile, plus o instruire care durează câteva ore, cred că poate să înţeleagă destul de greu ce are de făcut, mai ales dacă este la prima experienţă. Nu avem în momentul acesta motive să credem că au existat încercări sistematice de a modifica rezultatele sau modul în care se întâmplă procesul electoral, în mod semnificativ”, a precizat reprezentantul Expert Forum….. Transparenţa procesului a fost evaluată în mare majoritate ca bună şi foarte bună. Din cele 9.282 de semnalări înregistrate, conform MAI, privind posibile cazuri de vot multiplu, din informaţiile noastre s-au verificat 2.600, din care 1.600 au fost infirmate. Există posibilitatea ca un motiv să fi fost introducerea incorectă a datelor. Au fost nereguli în legătură cu SIMPV, dar ele nu au dus la perturbarea gravă a procesului electoral”, a subliniat Maria Krause. Integral: https://www.g4media.ro
CCR amana din nou Codurile Penale. O decizie ar putea veni joi Curtea Constitutionala a amanat din nou, pentru a sasea oara, o decizie pe sesizarile formulate de USR, PNL si de presedintele Klaus Iohannis privind modificarile aduse de Parlament Codului Penal si Codului de Procedura Penala. Sesizarile se refera la Legea pentru modificarea si completarea Legii 286/2009 privind Codul Penal, precum si a Legii 78/2000 pentru prevenirea si sanctionarea faptelor de coruptie, dar si la Legea pentru modificarea si completarea Legii 135/2010 privind Codul de Procedura Penala, precum si pentru modificarea Legii 304/2004 privind organizarea judiciara. Judecatorii CCR au decis deja in mai multe randuri amanarea pronuntarii asupra sesizarilor depuse de Opozitie si de seful statului. Un nou termen a fost stabilit pentru joi, 11 iulie. CCR a mai avut aceste sesizari pe ordinea de zi, si in 22 mai, in 28 mai, in 4 iunie in 26 iunie si in 4 iulie. Uniunea Salvati Romania a depus, impreuna cu PNL, doua sesizari de neconstitutionalitate, sustinand ca, prin aceste proiecte de lege, se aduc peste 300 de modificari “nocive” CP si CPP. USR considera ca toate aceste modificari vin in contradictie nu doar cu statul de drept, “subrezind politica penala a Romaniei” si favorizand infractorii, ci si cu Legea fundamentala. Integral: http://www.ziare.com
PNL a sesizat Curtea de Conturi privind cheltuielile companiilor municipale infiintate de Firea, declarate ilegale Presedintele PNL Bucuresti, Violeta Alexandru, a sesizat Curtea de Conturi cu privire la cheltuielile efectuate de catre companiile Primariei Capitalei, dupa ce instanta a decis anularea hotararilor de infiintare.”Am sesizat, cu nr. de inregistrare, prin adresa oficiala, Curtea de Conturi, cerandu-i sa verifice legalitatea cheltuielilor efectuate de catre Companiile Primariei Capitalei dupa ce instanta a hotarat anularea Hotararilor de infiintare. Sesizarea este depusa alaturi de colegii mei, consilieri generali PNL”, a anuntat, miercuri, Violeta Alexrndru. In noiembrie 2018, instanta a constatat ca infiintarea companiilor municipale ale Primariei Bucuresti s-a facut cu incalcarea legii, pentru ca hotararile de Consiliu au fost votate cu majoritate simpla (50% plus 1 din voturile consilierilor municipali), in loc sa fie luate cu majoritate de doua treimi, asa cum ar fi trebuit. Potrivit presedintelui USR Bucuresti, Roxana Wring, in iunie 2019, Curtea de Apel Bucuresti a respins cererea de revizuire a deciziei prin care s-a stabilit ca toate companiile municipale au fost infiintate cu incalcarea legii.”In ciuda faptului ca decizia a fost definitiva, Gabriela Firea a cautat diverse artificii juridice in speranta ca ar putea anula aceasta decizie. Rand pe rand insa, tentativele sale sunt infirmate de catre judecatori, ceea ce confirma practic corectitudinea solutiei date in noiembrie anul trecut. Integral: http://www.ziare.com
Continuam sa importam mai mult decat exportam. De aproape un an avem cel mai mare deficit comercial de dupa criza Romania continua sa importe mult mai mult decat exporta, astfel ca deficitul comercial se afla, de aproape un an de zile, la cel mai ridicat nivel de dupa criza financiara. In primele luni ale acestui an, deficitul comercial al Romaniei a crescut cu 30,1%, comparativ cu aceeasi perioada a anului trecut, la 6,52 miliarde de euro, potrivit datelor publicate miercuri de Institutul National de Statistica (INS). In primele cinci luni din 2018, deficitul comercial a fost de 5,01 miliarde de euro, potrivit datelor INS. Doar in luna mai 2019, exporturile au insumat 6,27 miliarde de euro, iar importurile au insumat 7,75 miliarde de euro, rezultand un deficit de 1,48 miliarde de euro. Fata de mai 2018, exporturile din mai 2019 au crescut cu 6,8%, iar importurile au crescut cu 8,5%. In primele cinci luni, ponderi importante in structura exporturilor si importurilor sunt detinute de grupele de produse: masini si echipamente de transport (48,3% la export si 37,3% la import) si alte produse manufacturate (32% la export si respectiv 30,4% la import). Integral: http://www.ziare.com
Miniștrii Cabinetului Dăncilă și Bacalaureatul Luni au fost comunicate rezultatele din sesiunea iunie 2019 a Examenului de Bacalaureat. Rezultate dintre cele mai îngrijorătoare. Indiferent dacă luăm de bun procentul de promovabilitate de 63, 78%,, dat sub o anumită rezervă de postul de televiziune Digi 24, sau cel de 67, 27%, comunicat de Ministerul Educației Naționale. Slabului procent de promovabilitate i se mai asociază faptul că sunt nenumărate licee în care de abia 10-20% dintre cei care au ajuns să absolve cele 12 clase au dobândit la Examenul de maturitate, așa cum i se spunea odinioară, o notă care să certifice absolvirea cu acte în regulă, dar și masivul absenteism. Semn că ceva e putred, dar putred rău în Danemarca. Adică în școala românească, păstorită din ianuarie 2017, adică de când a început coșmarul guvernării PSD-ALDE, de d-nii Liviu Pop, zis și Genunche, Valentin Popa, cunoscut îndeosebi grație poreclei Pamblică și de doamna Ecaterina Andronescu, singura pe care nu am prins-o (încă) maltratând flagrant limba română. Ceea ce nu înseamnă că dumneaei ar fi cu totul absolvită de păcate. Indubitabil, procentul de promovabilitate ar fi fost încă și mai prost dacă la respectivul examen ar fi fost obligați să se prezinte componenții Cabinetului Dăncilă. În frunte cu premierul însuși. Doamna Dăncilă, doamnă Dan, domnul Breaz de la Cultură și Identitate Națională, domnul Cuc de la Transporturi, insipizii titulari de la Tineret și Sport și de la Turism care nu merită nici măcar efortul de a le fi reținute numele sigur s-ar fi aflat pe lista celor care ar fi trebuit să se mai prezinte o dată. L-am văzut marți seara la Realitatea tv pe ministrul Culturii și Identității Naționale. Un anume Valer Daniel Breaz. Un veritabil obiect de patrimoniu, un adevărat Napoleon de vreme ce este și ministru, și parlamentar, și rector la celebrissima Universitate 1 Decembrie din Alba Iulia. Poate că cei de la ITM vor avea amabilitatea de a verifica dacă nu se extenuează prea din calea afară domnul în cauză, dar și cum își justifică prin ore de muncă efectivă cele trei salarii. Că tot s-a prezentat dl. Breaz drept personificarea fără cusur a spiritului de legalitate. Domnul Valer Daniel Breaz este, carevasăzică, din Alba Iulia, Albanez cum l-a numit așa, dintr-un spirit de glumă, moderatorul Claudiu Popa. Fără să își dea seama cât de mare este adevărul pe care îl rostește. Fiindcă dl. Breaz s-a manifestat pe post nu așa cum ar fi trebuit să se arate un înalt demnitar din România europeană a anului 2019, ci de parcă ar fi făcut parte dintre cei care au exercitat puterea în Albania în vremea dictatorului Enver Hodja. Sau, ca să revenim pe meleagurile noastre, dl. Breaz s-a comportat de parcă ar fi fost Constanța Crăciun, Tamara Dobrin și Susănica Gâdea ( aceeași formulă trei în unul) după o foarte reușită operație de sex. Mentalitatea, comportamentul, duritatea, habarnamismul, neînțelegerea flagrantă a domeniului/domeniilor pe care dl. Breaz ar trebui să le păstorească fiind identice celor care compuneau identitatea sus-numitului triumvirat. Dl. Breaz a profitat de invitație, de faptul că a fost singur și moderatorul cam molâu așa că a pus toate tunurile posibile pe directorul Teatrului Național din București, actorul Ion Caramitru. Pare-se că după ce a aflat că nu are prea multe șanse de reușită cu recursul la soluția controlului financiar, dl. Breaz, enervat din cale afară că cineva a îndrăznit să îi ceară lui demisia, va recurge la modificarea legii managementului instituțiilor de cultură, astfel încât să dispună de formulele legale pentru a scăpa de dl. Caramitru. Carevasăzică, după logica de albanez, adică de politruc, a d-lui Breaz poți să fii la 78 de ani ministrul de Externe al României, așa cum este comunisto-securistul Teodor Meleșcanu (aceștia sunt demnitari numiți politic, au regim special, cum au și pensii sociale al căror fan este breazul de la Cultură, a argumentat culturnicul nostru), dar nu poți fi directorul TNB. Dl. Breaz a ajuns la această concluzie nu singur, ci și dând ascultare unor voci de la instituția condusă de dl. Caramitru. Pe care demnitarul pesedist cu demnitatea cam știrbită îl acuză și că nu ar încuraja reforma de vreme ce insistă ca noile contracte de angajare să fie încheiate toate pe durată determinată. Așa cum stau lucrurile peste tot în Europa. E clar. E clar. Se vede de la o poștă. Dl. Breaz habar nu are despre ce vorbește. Cu toate acestea, dă voinicește și aiurea din gură. Mai grav. Dl. Daniel Breaz habar nu are nici cum vorbește. Pe parcursul orei petrecute în studiourile Realitatea tv sus-numitul a comis sumedenie de greșeli de limba română. Integral: http://www.contributors.ro
INS: Din fiecare 100 de lei cheltuiți, 42 de lei s-au dus pe mâncare și băutură, 20 de lei pe facturi, 7 lei pe haine, 5 lei pe sănătate și doar 50 de bani pe educație. Vezi pe ce ni se duc și restul banilor și cu cât rămânem când tragem linie Potrivit datelor publicate miercuri de Institutul Național de Statistică, o familie din România a avut în primul trimestru un venit mediu lunar de 4.542 de lei, din care a cheltuit 3.834 de lei. Peste 40% din bani ni se duc pe mâncare și băutură, 20 de lei pe întreținerea locuinței, 7 lei lunar îi alocăm hainelor și pantofilor, 7 lei îi cheltuim pe transport, 5 pe sănătate, 6 lei pe obiecte de mobilier. Cei mai puțini bani îi alocăm Educației, mai arată datele INS. Veniturile totale medii lunare au reprezentat în trimestrul I 2019, în termeni nominali, 4.542 lei pe gospodărie şi 1.752 lei pe persoană, potrivit comunicatului INS de miercuri. Diferența dintre veniturile și cheltuielile lunare este de puțin peste 700 de lei, dar cifrele pot părea înșelătoare, întrucât la capitolul venituri, Statistica măsoară atât salariile cât și veniturile în natură (circa 10% din salariu). Luând în calcul doar veniturile salariale, diferența dintre acestea și cheltuielile lunare sunt de 350 de lei. E drept, diferențele sunt uriașe între mediul urban și cel rural, atât în privința veniturilor cât și a structurii cheltuielilor….Principalele destinaţii ale cheltuielilor efectuate de gospodării sunt, potrivit INS, consumul de bunuri alimentare, nealimentare, servicii şi transferurile către administraţia publică şi privată şi către bugetele asigurărilor sociale, sub forma impozitelor, contribuţiilor, cotizaţiilor, precum şi acoperirea unor nevoi legate de producţia gospodăriei (hrana animalelor şi păsărilor, plata muncii pentru producţia gospodăriei, produse pentru însămânţat, servicii veterinare etc.). Integral: https://economie.hotnews.ro
Rezultate BAC 2019. Ce se întâmplă cu liceele tehnologice cu promovare zero/ Andronescu: Eu cred că nu este deloc un lucru nepotrivit să le transformăm în clase profesionale Ministrul Educației, Ecaterina Andronescu, a declarat la emisiunea Tema Zilei de la TVR1 că va pune accentul pe bacalaureatul diferențiat și mai mult după ce a văzut rezultatele de la liceele teoretice și liceele tehnlogice. De asemenea, ministrul a spus că liceele tehnologice care nu au reușit să aibă promovare la bacalaureat își vor transforma clasele actuale în clase profesionale. Cât despre liceele tehnologice care nu au reușit să aibă niciun elev care să treacă de bacalaureat acestea vor fi tranformate în școli profesionale. ”Am hotărât ca mâine să aflăm dacă este primul an în care se întâmplă acest lucru, dacă este pur și simplu un accident sau dacă această situație se perpetuează de mai mulți ani de zile. Eu cred că nu este deloc un lucru nepotrivit să tranformăm aceste clase de liceu, să ne uităm și la ce medie au avut acum la clasa a VIII-a să le transformăm în clase profesionale”, a spus ministrul. Anul acesta, peste 40 de licee tehnologice nu au reușit să aibă măcar un elev care să fi promovat bacalaureatul. Statistica prezentată de bacalaureat.edu.ro arată că în 23 de județe există cel puțin câte un liceu de tip tehnologic cu rata de promovare zero. Integral: https://www.hotnews.ro
Daniel Funeriu: Clasa politică din România a picat bacalaureatul. Acum fix 12 ani, când copiii care au dat bacul anul ăsta intrau în clasa I, Comisia Prezidenţială pentru Educaţie şi Cercetare (Comisia Miclea, al cărei VP am fost împreună cu Daniel David) a publicat diagnosticul educaţiei din România şi paşii înspre însănătoşire. Iată ce s-a întâmplat după: Rapid, Cristian Adomnitei a prezentat public un proiect de lege perfectibil dar bunicel. Era un pas înainte. Tăriceanu nu l-a lăsat să îl trimită în Parlament pentru că nu se înţelesese cu UDMR. S-a semnat Pactul Naţional pentru Educaţie, iar în octombrie 2008, înainte de alegeri, vipera plângăcioasă a venit în Parlament cu celebrul +50% la salariu, pe care tot ea nu l-a aplicat în decembrie 2008 când a ajuns ministru. Tot ca ministru şi tot ea, a desfiinţat în 2009 învăţământul profesional. În aprilie 2010, la 4 luni de la preluarea mandatului, am trimis în Parlament Legea educaţiei naţionale care operaţionaliza toate măsurile de tip “expert” din raportul Comisiei Miclea. După lupte uriaşe cu mafia viperei plângăcioase din Camera Deputaţilor (reprezentată de ultra-toxica familie Dumitrescu (soţul preşedintele comisiei de educaţiei, soţia rectoriţă la Cantemir)) am reuşit să trec o variantă bunicică în Camera Deputaţilor. Ăsta a fost momentul în care vipera plângăcioasă şi-a dat arama pe faţă: “De ce să se numească Legea Funeriu? Eu merit să am legea mea, blestem ziua în care v-aţi născut, vă doresc să vă moară copiii” urla prin Parlament. Legea a fost blocată la Senat, unde nu aveam majoritate în Comisie. Discutasem cu dl Nicolae Robu (actual primar în Timişoara) să susţină. În ciuda promisiunii sale, a fost total sub papucul viperei plângăcioase, căreia i s-a aliat şi un PDList de frunte, Hărdău, în celebra scenă a frăţiei mediocrităţii când au aplaudat împreună o decizie a CCR. În octombrie 2010, graţie voinţei politice uriaşe a lui Emil Boc ne-am angajat răspunderea pe Legea educaţiei (Legea 1), cunoscută apoi sub numele de Legea Miclea-Funeriu. Am aplicat Legea la literă un an de zile fără nicio modificare. Nu a existat nicio dezarticulare funcţională, iar lucrurile începeau să intre pe un făgaş bun. Vipera plângăcioasă şi sindicaliştii care îşi pierdeau privilegiile ilegitime se zvârcoleau, dar eu şi echipa mea mergeam înainte ca tancul. În acel an s-au întâmplat următoarele:……După plecarea mea (februarie 2012) şi a efemerului Guvern Ungureanu, totul a fost distrus de trinomul Ponta-vipera plângăcioasă-sindicate. S-au dat 64 de legi sau OUGuri care au transformat o lege-simfonie, lăudată de Comisia Europeană (nu cred că mai are România una) într-o manea. În forma sa actuală Legea slujeşte interesele ilegitime ale mafiei educaţionale păstorită de psd şi sindicate. Azi poza arată aşa: preşedintele Iohannis a propus un document (România Educată) care are obiective pentru 2030, valide în covârşitoarea lor majoritate. Aceste obiective, neoperaţionalizate încă, pentru 2030 ar fi putut lesne să fie realitate în 2020 dacă se aplica la literă Legea 1. PSD merge pe mâna unor nebuni şi/sau mafioţi care parazitează sistemul mână în mână cu sindicatele care încasează anual 20 de milioane de euro direct de pe statul de plată al profesorilor. Nimeni nu controlează ce fac cu aceşti bani liderii sindicali. Vă spun eu: îi bagă în burdihanele lor. Opoziţia oscilează între nişte propuneri tembelo-mesianice ale unor răzgâiaţi ai democraţiei, aflaţi pe un val de simpatie populară şi o lingură de lemn plină cu măsuri populiste dar fără nerv. Elevii care o duc tot atât de rău ca acum 12 ani şi părinţi care înghit pe nemestecate (nu au cum să aibă competenţe în a discerne grâul de neghină) falsele soluţii la falsele probleme care le sunt livrate. O sumedenie de onguri, coaliţii sau mai ştiu eu ce, majoritatea maşini de tocat bani sau vectori politici pentru tot felul de veleitari cu antene politice. Mai sunt şi onguri care fac treabă adevărată, pe teren, dar care din păcate nu sunt suficient promovate. Noh, cam aşa arată poza dezastrului, aveţi mai sus nominalizaţi responsabilii cu acest dezastru dar şi cei, puţini, care chiar au făcut ceva. Concluzia e simplă: dacă votezi oameni deştepţi se fac lucruri deştepte. Dacă votezi mafioţi şi proşti se fac prostii şi mafioşenii. Iar copiii voştri rămân prost educaţi. Integral: https://www.facebook.com
11 lucruri despre revenirea în ţară a Elenei Udrea …Traian Băsescu s-a dat cu parfum peste tot; Traian Băsescu s-a dus la manichiură, pedichiură şi s-a şi flossuit; Traian Băsescu a stat mai mult decât de obicei la duş, că s-a spălat bine şi acolo; Traian Băsescu şi-a anulat toate şpriţurile de azi, chiar şi ăla de la 9 dimineaţa, pe care nu-l rata niciodată; Traian Băsescu a exersat de sute de ori la oglindă expresia “Bună. Treceam întâmplător prin zonă. Dar ce surpriză! Nu ştiam că te-ai întors”, ca să pară că o rosteşte casual: Un domn care se uita cruciş, îmbrăcat cu un raglan şi o pălărie, şi care aducea vag cu Traian Băsescu, a cumpărat 2 kg de Viagra de la o farmacie; Traian Băsescu şi-a pus în Whatsapp “Disponibil” la status; Traian Băsescu l-a rugat pe Iohannis, că tot e plecat în vacanţă, să-l lase să folosească Palatul Cotroceni pentru o seară; Traian Băsescu a postat anunţ de angajare: “Caut consilieră pentru cabinet de europarlamentar. Condiţii obligatorii: experienţă la Cotroceni şi funcţie de conducere într-un minister. Și neapărat blondă.” Integral: https://www.timesnewroman.ro
34 Raspunsuri la Revista Presei – 11 iulie. “Sectia a fost infiintata prin lege, trebuie doar sa se abroge dispozitia din lege prin care a fost infiintata. “
Paganel11/07/2019 at 08:51
O (nouă) analiză a lui Barbu Mateescu:
https://sociollogica.blogspot.com/2019/07/un-pronostic-in-oglinda-pentru.html
Barbu Mateescu dixi:
sasul Baron Muthausen – 36%
candidatul USR-PLUS – 28%
rusoianov-pleșoyanov – 11%
candidatul ciumei roșii – 10%
tyrliceanov-5 neveste – 6%
Nu e sondaj, nu e exit poll, dar cum Barbu Mateescu a mai „nimerit” și alte previziuni, eu, personal, merg pe „mâna” lui!
Sper să aibă tastatura aurită! 🙂
A A11/07/2019 at 09:00
Daca ar intra in configuratia de mai sus in turul 2, Baron Muthausen s-ar putea sa si-o ia in freza.
Paganel11/07/2019 at 09:06
E foarte posibil! Tocmai de aceea „s-a luat” deja de Cioloș… Și, ca o autentică „(h)aripă gălbejită a usl(amului), pfl va „pune tunurile” nu pe ciuma roșie sau pleșoyanov, ci pe USR-PLUS!…
mar11/07/2019 at 09:25
Nu numai el! Am vaga impresie că omul a luat-o pe arătură, este infectat cu ură. Este incredibil cât de jos a ajuns acest personaj trist. –
https://www.stiripesurse.ro/razboi-total-traian-basescu-il-nimice-te-pe-dacian-ciolo-e-un-oportunist-perfect-i-intotdeauna-incearca-sa-ob-ina-maximum-de-profit-pentru-el_1366003.html
A A11/07/2019 at 09:51
In turul 2, vor ajunge toti pesedistii sa voteze pe Iohanne, frica mare la tembeli de USR+… Baseaua si-a zapacit total orice a facut bine cand a facut-o. Adevarata lui sorginte este de ticalosie golaneasca de doi lei.
Interesant cum va fi comportamentul lui Iohanne in acest context… Se va alia tacit (mediatic) cu porcii criminali, sau va pastra bunul simt si decenta in interesul general al discursului politic national? Eu as miza pe a doua ipoteza (asa il vad, incapabil de marlanii mai mari), dar s-ar putea sa ma insel.
mar11/07/2019 at 10:03
@AA, oamenii se schimbă! Pentru încă 4 ani de ”liniște” va uita bunele maniere și decența, dovada cea mai bună a direcției pe care o va urma în campanie sunt derapajele din ultima perioadă. USR+ le stă în gât, pentru că se sparge gașca transpartinică care s-a format începând cu 1990, și vor face orice ca să nu câștige. O victorie USR+ înseamnă închiderea unui capitol al istoriei recente și un mare pas înainte pentru curățarea acestor locuri de mizeria roșie.
A A11/07/2019 at 10:05
Asa este. Insa eu cred ca va pierde alegerile daca se va schimba in sens rau, pentru interes politic de re-alegerea; adica cinism golanesc tip basescu.
radu211/07/2019 at 09:23
Buna ziua. E o sansa uriasa datorita imprejurarilor, intr-o finala Iohannis- USRPLUS nu stim invingatorul dar stim sigur ca invinsul va fi mut. Si de acolo incepe reconstructia. PSD va trage tare la blana ca pana in 2020 Romania sa fie republica parlamentara baronizata
Intamplator11/07/2019 at 11:22
sa lărgesc contextul
D na van der Leyen in primul discurs in Parlamentul european-a început sa și prezinte prioritățile și “statul de drept” e prima….după ce m am luat de ce scria prin presa despre dansa am discutat cu cineva care e prin PE -nu deputat-ci din cei care “numesc”-el îmi spunea ca daca va obține obține votul,va fi diferită de junker ,va o noua “doamna de fier “/proasta impresie făcută ca ministru al apărării in Germania e mai ales datorita misoginismului generalilor care nu suporta ca o femeie sa le fie șefa și au sabotat o continuu
sa mai punem și menținerea lui Timmermans ca vicepreședinte și pesedealdeudmr vor avea zile grele;va fi opozitie crâncenă din partea Poloniei și Ungariei dar alocarea fondurilor va depinde de respectarea “statului de drept”mai mult “Europa cu 2 viteze” e deja fapt și după euforia lărgirii se trece la pragmatism,ceva de genul “ok,am închis ochii când v am primit(pe estici)dar acum vreți sa fiți “in”respectați regulile….nu vreți,noi ne vedem de treaba cu integrarea iar voi chibițărească pe langa
Ca România sa între in primul cerc,trebuie sa înceapă sa respecte aceste reguli/e privilegiata acum datorita votului din 26mai și poziției lui Cioloș=relația excelenta cu Macron ,singurul lider cu viziune și care știe sa și o impună /d na Merkel e “pe ducă “nu mai are putere un ultim lucru interlocutorul meu e german
mar11/07/2019 at 09:39
Din ciclul”cum se tâlhăresc banii noștri”😠
https://www.libertatea.ro/stiri/locuri-de-joaca-parculete-15-milioane-de-euro-daniel-florea-sector-5-2691569?
Tzepelica11/07/2019 at 10:04
Cat o fi “parandaratul” la suma asta? 🙂
Tzepelica11/07/2019 at 09:57
1. SS este cel mai eficient instrument pe care alianta PSD-ALDE l-a creat in propriul interes, ca sa poata calari legea.
N-o sa renunte, deci, la el.
2. PSD tine mortis sa puna mana pe sistemul de monitorizare a prezentei la vot, mafiotii avand o experienta dovedita in fraudarea alegerilor. Lupta crancena, deci, pe subiect.
3. Dupa ce a dat-o (a cata oara?) in bara cu educatia, “vipera plangacioasa” revine la “profesionala”.
Funeriu are dreptate 100%, desi nu inteleg atacul la USR+ (orgolii?).
4. Daca Iohannis intra in turul doi cu un candidat USR+, pierde.
Si pt. ca stie asta, el si cu “partidul sau” au indreptat tunurile spre USR+.
Varianta convenabila ar fi cu oricare dintre candidatii PSD/ALDE.
5. Udrea a venit in tara doar ca sa traga sforile in procesele pe care le are.
Merita sa fie lasata in curu` gol, asa cum a intrat in politica.
mar11/07/2019 at 11:22
Doamne ajută, așa vom scăpa și mai rapid de ei.
https://www.hotnews.ro/stiri-politic-23251240-dancila-nu-exclude-fie-candidatul-psd-alegerile-prezidentiale-daca-partidul-imi-cere-nu-voi-face-pas-inapoi.htm
A A11/07/2019 at 12:08
Pavianca tembela e candidatul cel mai reprezentativ pentru porcii criminali pesede, dar mai ales pentru sustinatorii neconditionati ai porcilor tembeli de la orase si sate.
Ar trebui pe ea s-o puna.
A A11/07/2019 at 13:59
Si cea mai buna dintre toate curvele lui dragnea pentru putka
https://www.g4media.ro/surse-reprezentanta-gazprom-invitat-unic-la-negocieri-cu-guvernul-pentru-modificarea-legii-petrolului.html
Cetatean11/07/2019 at 11:43
1. Sunt de acord cu @Tzepelica: PSD nu va renunta la SS nici daca CCR i-o va cere (CCR nu va face asa ceva, evident). Doar cand de la CJUE va veni sentinta (sa speram!) cum ca “este contrara dreptului european infiintarea unei SS”, atunci instantele romane vor fi OBLIGATE sa nu tina seama de ce spune legea si CCR si sa dea prioritate dezlegarii venite de la CJUE. Formal, legea va ramane in vigoare, formal, CCR isi va mentine “infailibilitatea”, insa real si juridic, instantele romanesti va trebui sa adopte linia impusa de CJUE si toate procesele in care este implicata SS sa fie inchise, pe motiv ca partea procesuala numita SS nu mai are calitate procesuala legala.
2. In curand se va avansa cu pasi mari si la CEDO, in speta LCK. Si la CEDO, nu doar la CJUE, se judeca in procedura de urgenta. In cateva zile se vor depune concluzii scrise de ambele parti si apoi CEDO intra pe fond. Nu stiu daca procedura de urgenta prevede ceva legat de vacanta din august, insa as zice ca “urgenta” inseamna realmente “urgenta” la CEDO si in toamna va veni si hotararea.
3. Prezidentiale. Teodorovici si Dancila nu vor vrea sa faca referendum de revizuire a Constitutiei (pentru aplicarea referendumului) odata cu prezidentialele. Asteapta decizia CCR, unde 5 din 9 judecatori pot bloca intiativele depuse in Parlament (pe diferite motive fanteziste), nereiesind cele 6 voturi minime obligatorii pentru validarea propunerii legislative depuse. Asa ca minea e iar la CCR, iar PSD se va ascunde (iarasi!) dupa Dorneanu and Co.
Insa in turul II, daca ajunge Iohannis si candidatul Aliantei, lui Iohannis nu ii va fi deloc usor. Problema e insa dubla:
– daca pierde candidatul Aliantei si il va fi atacat tare pe Iohannis, aceasta se va razbuna in 2020, dannd postul de premier PNL-ului.
– daca insa Alianta depaseste PNL-ul in 2020, la legislative, atunci PNL-ul va sabota in legislatura 2020-2024 tot ce face premierul si guvernul Aliantei. Alianta are culoar ingust de tot, doar iunie 2022 (cand va putea trimite oameni noi la CCR, minim 1 judecator decent care sa il inlocuiasca pe Dorneanu sau pe Pivniceru) – decembrie 2024.
In opinia mea, miza nu sunt prezidentialele, miza pentru Alianta sunt parlamentarele, cand trebuie sa depaseasca PNL-ul. Categoric, un presedinte al Aliantei ar fi locomotiva pentru parlamentarele din 2020, insa….e oare posibil? Nu prea cred. PSD va vota cu Iohannis, ca sa nu castige USR+Plus functia de presedinte. Insa Iohannis are mari emotii daca ajunge cu Ciolos-Barna in turul II, pentru ca nu are NIMIC de prezentat ca realizare in cei 5 ani de mandat, dimpotriva.
Eu declar inca de acum ca votez la prezidentiale ORICARE candidat al Aliantei, necum nu mai votez Iohannis.
4. Bugetul crapa pana in toamna lui 2020, intrebarea e pe unde si cu ce costuri? Teodorovici imprumuta masiv, insa nu va putea face fata cheltuielilor pana in decembrie 2020 fara sa taie/impoziteze.
mar11/07/2019 at 14:30
O nouă amânare a CCR, a șaptea! Oare le este frică sau așteaptă momentul oportun?
cedric11/07/2019 at 14:32
A saptea oara!
https://www.g4media.ro/curtea-constitutionala-a-amanat-pentru-a-saptea-oara-pe-29-iulie-luarea-unei-decizii-in-privinta-codurilor-penale-sedinta-a-fost-intrerupta-din-cauza-problemelor-de-sanatate-ale-lui-valer-dorneanu.html
Sa dea acatiste pt. sanatatea lui Dorneanu!
cedric11/07/2019 at 14:39
Androneasca s-a cretinizat la batranete sau asa e din nastere?
https://www.g4media.ro/intrebare-bacalaureatul-arata-cunostintele-pe-care-le-a-acumulat-un-elev-raspunsul-ministrului-orice-evaluare-evalueaza-subiectele-din-evaluarea-respectiva.html
cedric11/07/2019 at 15:09
Licu e mai presus de lege?
https://www.aktual24.ro/doi-cunoscuti-jurnalisti-il-acuza-pe-procurorul-general-bogdan-licu-ca-livreaza-documente-confidentiale-catre-antena-3-pune-presiune-pe-magistrati/
Cetatean11/07/2019 at 15:28
Cedric, buna 🙂
Licu este din garda veche a Sandeilor, din CSM-il votat in 2004 si care a stat in functie in 2010. Dupa a aceea a facuyt low profile, s-a dat la fund, a fost adjunctul lui Nitu sau alte functii pe la PG, insa in suflet el a ramas un Sandel “orientat”.
http://www.ziare.com/stiri/justitie/dl-licu-procuror-general-orientat-si-sansa-unui-copil-1567042
La CCR, este cea mai neobisnuita situatie. De cand ma stiu nu am auzit de 7 amanari la aceeasi speta. E clar ca ceva se coace acolo.
Intamplator11/07/2019 at 16:26
Simona in finala la Wimbledon!!!
Meci de kinograma cu Svitolina!
Cetatean11/07/2019 at 17:19
Performanta istorica, pana acum 🙂 Si daca sambata va fi la inaltime… 🙂 🙂
A A11/07/2019 at 18:21
Ati vazut-o si pe Serena Williams?…
Simona trebuie sa fie la mare inaltime, sambata, ca s-o plimbe pe Williams dintr-o parte in alta si sa ispraveasca repede orice game; altfel, aceea loveste cu 180 km/h in timp ce fetele normale lovesc cu 105-110…
Tiriac a fost un dobitoc fiind total lipsit de respect fata de Williams si mincinos referitor la ce aceasta inca forta naturala a sportului poate sa joace.
radu211/07/2019 at 16:56
Buna ziua. Dupa ce madam Doncila nu ar zice nu daca e ”rugata” de colegi ia sa vedem ce zice Sârma Firea https://www.mediafax.ro/social/gabriela-firea-primeste-o-cerere-de-la-un-lider-psd-de-a-candida-la-prezidentiale-18231482 cu cat mai multi de la psd cu atat mai bine
Cetatean11/07/2019 at 17:18
Dancila se lupta cu Paul Stanescu (fostul prieten), prin interpusa Firea. Stanescu si Dancila au fost apropiati, insa in PSD mai apropiati sunt dintii decat prietenii. Firea si Dancila, duelul nulitatilor PSD-iste. Insa barbatii curajosi asteapta la panda sa isi rupa ele gatul la prezidentiale. Firea nu cred ca se va baga, decat daca crede ca o poate bate pe Dancila. Insa cum candidatul e stabilit de Congres, nu are sanse sa fie ea nominalizarea PSD-ului.
Eugen Vasilescu11/07/2019 at 20:53
https://www.hotnews.ro/stiri-esential-23252699-volodimir-zelenski-ucraina-moldova-doresc-armata-rusa-paraseasca-teritoriile-lor.htm
cam asta banuiam – ucraina nu vrea sa se lupte pe doua fronturi, rusii stiu ca transnistria este o povara iar acum cand au crimea nu mai prezinta nicio valoare strategica, ba din contra e o vulnerabilitate asa ca sansele sunt serioase ca rusii sa demonstreze “flexibilitate”
Eugen Vasilescu11/07/2019 at 21:03
rand corp, think tank pt us army, mentioneaza de asemenea transnistria ca un punct vulnerabil pt rusi care se poate exploata cu minimum de eforturi
un raport tipic profesionist:
rand corp are un numar de specialisti – inclusiv unul sau doi cu nobel prize – in teoria jocurilor, pe unii dintre ei i-am intalnit in anii 80.
asa ca conditiile ar putea sa fie coapte.
Intamplator12/07/2019 at 01:40
Buna seara….rand is rand…
E pana la urma o analiza ,dar Rusia are o singura doctrina =expansiune/asta e esența statului rus de la ivan cel groaznic/asta e in ADN-ul rușilor ,probabil moștenit de la vikingi/ei nu trebuie atacați ei trebuie sa fie împiedicați sa se extindă /asta a înțeles perfect kissinger și a atins apogeul in ad tia Reagan
p s mi am dus nepoții la Waterloo /acolo ma gândeam “oare ar mai fi existat România daca Napoleon nu ataca Rusia ?”… rușii care câștigaseră războiul cu otomanii au acceptat un tratat defavorabil lor fiindcă Napoleon invadase Rusia /s au mulțumit numai cu Basarabia /fără invazia lui Napoleon cred ca azi regiunile istorice,Moldova și țara românească ar fi vorbit rusește /
Eugen Vasilescu12/07/2019 at 02:11
buna seara, cam intarziati noptile 🙂
cedric11/07/2019 at 21:01
http://www.ziare.com/international/stiri-externe/presedintele-slovaciei-cere-grupului-de-la-visegrad-sa-respecte-statul-de-drept-1568951
mar11/07/2019 at 21:10
Batalie teribila intre gasti, au ajuns la faza candidate. Sunt complet rupti de realitate!
https://www.hotnews.ro/stiri-politic-23252652-firea-nu-exclude-candidatura-prezidentiale-voi-face-toate-clarificarile-saptamana-viitoare.htm
cedric11/07/2019 at 21:55
Andrei Caramitru, mortal!!!
https://www.aktual24.ro/caramitru-despre-psd-istii-care-viseaza-la-cotroceni-proasta-prostilor-regina-kitsch-ului-clovnul-dezaxat-si-discotecarul-ofilit/
Cetatean11/07/2019 at 22:43
Si mie imi place de el. Dincolo de unele smunceli de limbaj, cum gandeste este exact cum trebuie: in mod realist, fara ascuns dupa cires.
Vad ca s-a reactivat Basescu. Daca e Udrea in tara, hop si Basescu la analiza de seara.
I-a sarit tandara cand a fost intrebat ce crede despre sansele lui Kovesi la prezidentiale. Norocul lor este ca pleaca (speram!) ca procuror european, ca altfel cred ca ar castiga din primul tur 😛
« Revista Presei – 12 iulie. “O propunere legislativa care a fost declarata neconstitutionala nu mai poate fi adusa printr-o alta propunere legislativa”.
Revista Presei – 10 iulie. “Independența justiției este un drept al omului, prevăzut la art. 6 al CEDO… Cu alte cuvinte, ministrul justiției de atunci și Parlamentul au încălcat drepturile omului promovând și adoptând legi contrare angajamentelor europene. “ »
Arhiva Select Month November 2019 (19) October 2019 (34) September 2019 (26) August 2019 (29) July 2019 (29) June 2019 (25) May 2019 (30) April 2019 (28) March 2019 (26) February 2019 (27) January 2019 (26) December 2018 (24) November 2018 (26) October 2018 (29) September 2018 (26) August 2018 (22) July 2018 (26) June 2018 (23) May 2018 (30) April 2018 (28) March 2018 (36) February 2018 (39) January 2018 (35) December 2017 (34) November 2017 (42) October 2017 (42) September 2017 (32) August 2017 (33) July 2017 (43) June 2017 (48) May 2017 (49) April 2017 (46) March 2017 (53) February 2017 (37) January 2017 (40) December 2016 (47) November 2016 (48) October 2016 (48) September 2016 (49) August 2016 (54) July 2016 (57) June 2016 (56) May 2016 (55) April 2016 (55) March 2016 (54) February 2016 (53) January 2016 (55) December 2015 (53) November 2015 (54) October 2015 (55) September 2015 (55) August 2015 (56) July 2015 (58) June 2015 (54) May 2015 (55) April 2015 (52) March 2015 (56) February 2015 (52) January 2015 (54) December 2014 (53) November 2014 (57) October 2014 (56) September 2014 (56) August 2014 (56) July 2014 (58) June 2014 (53) May 2014 (50) April 2014 (109) March 2014 (133) February 2014 (113) January 2014 (118) December 2013 (124) November 2013 (127) October 2013 (132) September 2013 (129) August 2013 (136) July 2013 (145) June 2013 (138) May 2013 (145) April 2013 (141) March 2013 (140) February 2013 (139) January 2013 (128) December 2012 (125) November 2012 (134) October 2012 (29) September 2012 (2) August 2012 (1) April 2012 (8) March 2012 (2) February 2012 (1) September 2011 (2) April 2011 (1) February 2011 (1) November 2010 (1) September 2010 (2) May 2010 (1)